alexandrainst/scandi-wiki huggingface dataset:
Dave Sinclair

David «Dave» Sinclair (født 24. november 1947 i Herne Bay i Kent) er en engelsk keyboardspiller og låtskriver kjent fra gruppa Caravan hvor han skrev sangene For Richard, Nine Feet Underground, The Dabsong Conshirtoe og Proper Job/Back To Front.

Sinclair starten sin musikalske karriere i 1966 med bandet Wilde Flowers før han var med på å grunnlegge det engelske Canterbury–bandet Caravan i 1968 som keyboardspiller, sammen med gitaristen Pye Hastings, fetteren og bassisten Richard Sinclair samt trommeslageren Richard Coughlan. Dave regnes som en teknisk god keyboardspiller og har en stilart på sine soloer ikke ulikt Rick Wakeman fra Yes og Keith Emerson fra Emerson, Lake & Palmer.

Sinclair har vært innom mange forskjellige band og regnes derfor for å være en musikknomade. Den mest kjente overgangen var da han valgte å bli med i progrockbandet Camel under deres «Breathless–turné» i 1978.

Andre band han har spilt med er: Hatfield and the North, Matching Mole, Sinclair and the South, Polite Force, Robert Wyatt og Dave Sinclair Band. Dave Sinclair ga for øvrig ut soloalbumene «Full Circle» og «Into the Sun» i 2003 og bor i dag Japan hvor han er opptatt med soloprosjekter.

Dave Sinclairs diskografi 
 1968 – Caravan / Caravan  (Verbe VLP 6011)
 1970 – Caravan / If I Could Do It All Over Again I'd Do It All Over You (Decca SKL-R 5052)
 1971 – Caravan / In the Land of Grey and Pink (Deram SDL-R 1)
 1971 – Robert Wyatt / The End of an Ear (CBS 64189)
 1972 – Matching Mole / Matching Mole (CBS 64850)
 1973 – Caravan / For Girls Who Grow Plump In The Night (Deram SKL-R 12)
 1974 – Caravan / Caravan And The New Symphonia (Decca SKL-R 1110)
 1975 – Caravan / Cunning Stunts (Deram SKL-R 5210)
 1980 – Caravan / The Album (Kingdom KVL 9003)
 1980 – Caravan / The Best of Caravan Live (Kingdom 426002)
 1982 – Caravan / Back to Front (Kingdom KVL 5011)
 1993 – Caravan / Live (Demon Code90 NINETY 2 )
 1993 – Dave Sinclair / Moon Over Man (Voiceprint VP119CD)
 1992 – Richard Sinclair's Caravan of Dreams / Same (HTD CD7)
 1993 – Richard Sinclair's Caravan of Dreams / An Evening of Magic (HTD CD 17)
 1995 – Caravan / The Battle Of Hastings (HTD Records HTDCD 41)
 1996 – Caravan / All Over You (HTD Records HTDCD 57)
 1997 – Caravan / Live From The Astoria (HTD Records HTDCD 79)
 1997 – Polite Force / Canterbury Knights (Voiceprint VP187)
 1998 – Caravan / Back On The Tracks (CoCaCamp act001)
 1999 – Caravan / All Over You Too (HTD Records HTDCD 102)
 2003 – Dave Sinclair /  Full Circle  (DSincs-Music 001)
 2003 – Dave Sinclair / Into the Sun (DSincs-Music 002)
 2004 – Caravan / The Unauthorised Breakfast Item (on 2 tracks) (Eclectic Discs ECL 1001) 
2010 - Pianoworks I - Frozen In Time (CRSCNT 001)
2011 - Stream (CRSCNT 002)
2014 - The Little Things (DSincs-Music)
2018 - Out of Sinc (DSincs-Music)
2018 – Out of Sinc (DSINCS-Music)

Referanser

Eksterne lenker   
 
 Dave-sinclair.co.uk – Dave's hjemmeside
 David Sinclair på Calyx, The Canterbury Website
 Caravan Information Service – Offisiell side for Caravan
 Dave Sinclairs videogalleri

Camel
Engelske keyboardister
Engelske låtskrivere
Personer fra distriktet Canterbury
Г

Denne artikkelen omhandler den kyrilliske bokstaven Г. For den greske bokstaven av samme utseende, se Γ.

Г (minuskel: г) er den fjerde bokstaven i det kyrilliske alfabetet. Bokstavens utseende kommer direkte fra den greske bokstaven gamma.

I russisk, serbisk, bulgarsk og makedonsk uttales bokstaven G som i «genser».

I ukrainsk og hviterussisk blir den kalt «He», og blir uttalt som en stemt glottal frikativ.

HTML-koden er &#1043; eller &#x413; for stor bokstav, og &#1075; eller &#x433; for liten bokstav.

Utseendeforskjell i serbisk og makedonsk 

I serbisk og makedonsk har bokstaven et annerledes utseende i kursiv. I stedet for å være en bakvendt s (г), ser bokstaven ut som en latinsk I med makron, ī (se bildet til venstre).

G
Ґ

Ґ (minuskel: ґ) er en bokstav i det kyrilliske alfabetet, uttalt som G i «genser».

Bokstaven var tidligere brukt i ukrainsk og hviterussisk, men under Sovjetunionen ble den erstatta med Г.

I ukrainsk fortsatte diaspora (spredte folkegrupper) å bruke den, og den har blitt gjeninnført i alfabetet etter Ukrainas selvstendighet. Den har også blitt foreslått gjeninnført i hviterussisk, men det har foreløpig ikke skjedd.
Е

Denne artikkelen omhandler den kyrilliske bokstaven Е. For den latinske bokstaven av samme utseende, se E.

Е (minuskel: е) er en bokstav i det kyrilliske alfabetet.

I bulgarsk, makedonsk, serbisk og ukrainsk blir den kalt E, og representerer vokalen [e]. I hviterussisk og russisk, blir den kalt Je, og representerer den ioterte vokalen [je].

HTML-koden er &#1045; for stor bokstav, og &#1077; for liten bokstav.

E
Ё

Ё (minuskel: ё) er den syvende bokstaven i det russiske kyrilliske alfabetet. Den blir brukt i russisk og hviterussisk, og i noen kaukasiske og tyrkiske språk som bruker det kyrilliske alfabetet, men ikke i de fleste slaviske språk.

I begynnelsen av ord og etter vokal, ь eller ъ uttales bokstaven [jɔ:]. Etter konsonant uttales den [ɔ:], men palataliserer også konsonanten. Noen konsonanter lar seg ikke palatalisere (ж, ш og ц), eller har allerede palatalisert uttale (ч og щ), og uttalen blir følgelig bare [ɔ:].

HTML-koden er &#1025; for stor bokstav, og &#1105; for liten bokstav.
BMW Car Club Norway

BMW Car Club Norway (BMW CCN) er den norske interesseorganisasjonen for BMW biler og ble stiftet 17. oktober 1985 av Arne J. Filtvedt. Klubben utgir magasinet Fahrfreude som kommer ut tre ganger i året. Opplaget er på 4 100 eksemplarer. Fra 1987 ble klubben medlem av den europeiske BMW Club Europa e.V. Europaklubben støttes økonomisk av BMW i Tyskland. Den norske klubben mottar, i likhet med mange andre nasjonale klubber, støtte fra den lokale importøren. Internasjonalt har BMWs bil- og motorsykkelklubber med over 130 000 medlemmer. Høyeste internasjonale klubbnivå er BMW Council, en sammenslutning av ulike regionale klubber verden over.

Klubbens formål er: 
Organisere eiere og sympatisører av BMW-biler (fra 3 hjul og mer). Utvikle og aktivisere BMWs eget begrep: "Freude am Fahren" i nyttemessige, sportslige og sosiale forhold.

BMW CCN har to undergrupper. En for 02/Classic (etablert 1989 som 02/Coupé – 02/Classic fra 2005) og en for Racing (etablert 2009), samt 13 distriktsklubber rundt om i landet:
 Agder
 Buskerud
 Hedmark og Oppland (mai 2004)
 Hordaland
 Møre og Romsdal (april 1994)
 Nordland (1. januar 1995)
 Oslo og Akershus (2002; Tidligere BMW CCN Øst)
 Rogaland (1. juni 1982; BMW Touring Club – etter hvert BMW CCN Rogaland.
 Sogn og Fjordane (31. august 2003)
 Telemark (15. februar 2005)
 Trøndelag (21. mai 1994)
 Vestfold
 Østfold

Eksterne lenker
 BMW CCN
 BMW CCN WIKI
 BMW CCN FORUM

BMW
Norske motororganisasjoner
Organisasjoner etablert i 1985
Roman Šebrle

Roman Šebrle (født 26. november 1974) er en tsjekkisk friidrettsutøver. Han hadde tidligere verdensrekorden i tikamp med 9026 poeng.

Han fikk sølv under VM 2003, men gikk helt til topps under OL 2004 i Athen. Under VM 2005 ble det en ny sølvmedalje og  under VM 2007 i Osaka ble han verdensmester.

Referanser

Eksterne lenker 
 

Tsjekkiske mangekjempere
Personer fra Okres Ústí nad Orlicí
Olympiske mestere for Tsjekkia
Europamestere i friidrett for Tsjekkia
Medaljevinnere under Sommer-OL 2000
Deltakere for Tsjekkia under Sommer-OL 2000
Friidrettsutøvere under Sommer-OL 2000
Medaljevinnere under Sommer-OL 2004
Deltakere for Tsjekkia under Sommer-OL 2004
Friidrettsutøvere under Sommer-OL 2004
Deltakere for Tsjekkia under Sommer-OL 2008
Friidrettsutøvere under Sommer-OL 2008
Deltakere for Tsjekkia under Sommer-OL 2012
Friidrettsutøvere under Sommer-OL 2012
Deltakere for Tsjekkia under VM i friidrett 2003
Deltakere for Tsjekkia under VM i friidrett 2005
Deltakere for Tsjekkia under VM i friidrett 2007
Deltakere for Tsjekkia under EM i friidrett 2002
Deltakere for Tsjekkia under EM i friidrett 2006
Verdensrekordsettere i friidrett
Deltakere for Tsjekkia under VM i friidrett innendørs 2010
Norbert Lammert

Norbert Lammert (født 16. november 1948 i Bochum, Nordrhein-Westfalen) er en tysk konservativ politiker (CDU). Han var fra 2005 til 2017 president for Forbundsdagen, det tyske parlamentet.
Før han ble forbundsdagspresident var han parlamentarisk statssekretær i Helmut Kohls regjering fra 1989 til 1998, og visepresident i Forbundsdagen mellom 2002 og 2005.

Utdannelse 

Etter Abitur (artium) i 1967 avtjente Lammert frem til 1969 verneplikten. Deretter studerte han statsvitenskap, sosiologi, nyere historie og sosialøkonomi ved universitetet i Bochum og universitetet i Oxford (Storbritannia). I 1972 tok han hovedfag, og i 1975 doktorgraden ved universitetet i Bochum, med avhandlingen Lokale Organisationsstrukturen innerparteilicher Willensbildung – Fallstudie am Beispiel eines CDU-Kreisverbandes im Ruhrgebiet.

Familie 

Norbert Lammert er gift og har fire barn.

Parti 

Lammert ble medlem av CDU i 1966. Fra 1978 til 1984 var han nestleder for Junge Union i Westfalen-Lippe. Han var fra 1986 til 2008 medlem av CDU-styret i Nordrhein-Westfalen, og formann for CDUs partilag i Ruhrområdet.

Parlamentsmedlem 

Fra 1975 til 1980 var han rådsherre i byen Bochum.

Siden 1980 er han medlem av det tyske parlamentet. Her var han fra 1983 til 1989 nestformann for utvalget for valgkontroll, immunitet og forretningsorden. Han var fra 1998 til 2002 kultur- og mediepolitisk talsmann for CDU/CSU-fraksjonen i det tyske parlamentet.

Han ble valgt til visepresident for Forbundsdagen den 17. oktober 2002, og var president i Forbundsdagen fra 11. oktober 2005 til 2017.

Offentlige verv 

Den 21. april 1989 ble han parlamentarisk statssekretær i det føderale utdannelses- og vitenskapsdepartementet. Etter valget i 1994 skiftet han over til næringsdepartementet, og endelig den 15. mai 1997 til transportdepartementet. Etter valget i 1998 måtte regjeringen gå av.

Referanser

Eksterne lenker 
 
 Forbundsdagens biografi (tysk)
 

Medlemmer av Forbundsdagen
CDU-politikere
Personer fra Bochum
Fødsler i 1948
Sigvart Dagsland

Sigvart Dagsland (født 18. oktober 1963 i Stavanger) er en norsk sanger, pianist, komponist, tekstforfatter og arrangør. Han skriver og fremfører musikk i en melodiøs popstil. Han har utgitt 20 soloalbum og har solgt over 500 000 plater. Dagsland er blitt nominert til Spellmannspris tre ganger i pop-klassen og vant Spellemannprisen 1990 for albumet Alt eg såg. I 1994 fikk han NOPA-prisen Årets verk for «Stup», og i 2009 fikk han Prøysenprisen. Han har også blitt nominert til Hitawards. 

I starten av karrieren var det særlig Erik Hillestad som skrev tekstene, med bidrag også fra Gunnar Roalkvam. Siden tusenårsskiftet har han skrevet tekstene selv sammen med Mike McGurk. 

Han turnerer jevnlig over hele landet, ofte med stort band og tidvis i intimformat. 

Han vokste opp på Stokka i Stavanger. Som tolvåring ble han med i Stavanger Domkor som guttesopran og gikk i 1978 over som tenor i Sentralkoret for Stavangerskolene. Han har storfag i juss (1. og 2. avdeling) og grunnfag i nordisk litteratur og språk fra Universitetet i Bergen. Sigvart Dagsland startet bandet Tor og Liv i 1980. Han bor i Bergen, er gift med musikeren Karoline Krüger og far til døtrene Sophie og Emma. Han er fadder til Emma Tallulah Behn.

Diskografi 
 Joker (1985) 
 De umulige (1987)
 Seculum Seculi (1988)
 Alt eg såg (1990) (Spellemannprisen)
 Sigvarts beste ballader (1991)
 Bedre enn stillhet (1992)
 Stup  (1994)
 Det er makt i de foldede hender (1995)
 Laiv  (1996)
 Fri   (1998)
 Soul Ballads (2001)
 Sigvarts favoritter (2001)
 Hjemmefra  (2003)
 Underlig frihet (2004)
 Forandring (2007)
 Hymns (2009)
 Sigvart Dagslands bryllups- og begravelsesorkester (2010)
 Big-5: Sigvart Dagsland (2010)
 Villa Nordraak (2012)
 Jul (med Karoline Krüger) (2013)
Røst (2016)
Elefanten i rommet (2021) 

I tillegg medvirker Sigvart på blant annet disse platene:
 Dans med oss, Gud (1982) diverse artister
 Klovnar uden sirkus (1982) med Løgnaslaget
 Baklengs i livet (1983) med Løgnaslaget
 Ankomst Utstein kloster (1985) med Rønnaug Foss Alsvik og flere
 Det skjedde i de dager (2002) med Prinsesse Märtha Louise og Oslo Gospel Choir

I tillegg har Dagsland skrevet teatermusikk.

Flere artister har spilt inn låter av Dagsland, deriblant Sissel Kyrkjebø, Bjarne Brøndbo, Maria Solheim, Maria Arredondo og Lill Lindfors.

Referanser

Litteratur 
 Olaug Nilssen: Nesten frelst av Sigvart Dagsland (biografi) 2009 Det Norske Samlaget ISBN 9788252173154

Eksterne lenker 
 
 
 

Norske sangere
Norske låtskrivere
Norske pianister
Musikere tilknyttet Kirkelig Kulturverksted
Vinnere av Spellemannprisen
Deltakere i Melodi Grand Prix
Personer fra Stavanger kommune
Chris Witty

Christine Diane Witty (født 23. juni 1975 i West Allis, Wisconsin) er en amerikansk skøyteløper og banesyklist. Hun er en av de få amerikanske idrettsutøverne som har konkurrert i både sommer- og vinter-OL.

Meritter 
 1996 – gull i sprint-VM
 1996 – sølv på 1000 m i VM enkeltdistanser
 1997 – bronse i sprint-VM
 1998 – bronse i sprint-VM
 1998 – sølv på 1000 meter og bronse på 1500 meter under OL i Nagano
 1998 – gull på 1000 m i VM enkeltdistanser
 2000 – bronse i sprint-VM
 2000 – bronse på 1000 m i VM enkeltdistanser
 2002 – gull på 1000 meter under OL i Salt Lake City

Hun deltok i banesykling under OL 2000 i Sydney, hvor hun kom på 5.-plass på 500 m.

Personlige rekorder i skøyteløp

Se også 
 Liste over flaggbærere for USA under OL

Referanser

Eksterne lenker 
 

Skøyteløpere fra USA
Syklister fra USA
Olympiske mestere for USA
Olympiske mestere i hurtigløp på skøyter
Verdensmestere i hurtigløp på skøyter – Sprint
Verdensmestere i hurtigløp på skøyter – Enkeltdistanse
Olympiske sølvmedaljevinnere for USA
Olympiske sølvmedaljevinnere i hurtigløp på skøyter
Olympiske bronsemedaljevinnere for USA
Olympiske bronsemedaljevinnere i hurtigløp på skøyter
Deltagere i både vinter-OL og sommer-OL
Deltakere for USA under Vinter-OL 1994
Skøyteløpere under Vinter-OL 1994
Medaljevinnere under Vinter-OL 1998
Deltakere for USA under Vinter-OL 1998
Skøyteløpere under Vinter-OL 1998
Deltakere for USA under Sommer-OL 2000
Syklister under Sommer-OL 2000
Medaljevinnere under Vinter-OL 2002
Deltakere for USA under Vinter-OL 2002
Skøyteløpere under Vinter-OL 2002
Deltakere for USA under Vinter-OL 2006
Skøyteløpere under Vinter-OL 2006
Deltakere for USA i enkeltdistanse-VM på skøyter
Tidligere verdensrekordholdere i hurtigløp på skøyter
Personer fra Milwaukee County i Wisconsin
Artikler i skøytesportprosjektet
Ж

Ж (minuskel ж) er en bokstav i det kyrilliske alfabetet som representerer lyden [], uttalt som s-en i det engelske ordet «treasure», og som j-lyden i det franske navnet Jacques. I transkripsjon av russisk skriver man «zj» i norsk text.

Ж er den sjuende bokstaven i bulgarsk og hviterussisk, den åttende i makedonsk, russisk og serbisk, og den niende i ukrainsk.

HTML-kodene er &#1046; eller &#x416; for stor bokstav, og &#1078; eller &#x436; for liten bokstav.

Sj
«Elektron»-saken

«Elektron»-saken er en hendelse fra 2005 der den russiske tråleren «Elektron» unndro seg fra den norske Kystvakten med to norske fiskeriinspektører om bord. Tråleren ble oppbrakt av KV «Tromsø» 15. oktober i Hopen, helt øst i vernesonen. Kystvakten skal angivelig ha oppdaget grove brudd på norske fiskeribestemmelser.

Den 17. oktober valgte tråleren å unndra seg kontroll. Flere norske kystvaktskip tok etter hvert opp jakten på «Elektron», inkludert KV «Harstad», KV «Andenes», KV «Nordkapp», KV «Malene Østervold» og KV «Svalbard». Tre marinejegere fra Marinejegerkommandoen ble fløyet ut til KV «Tromsø», i tillegg til at personell fra samme avdeling embarkerte KV «Harstad». En gruppe norske elitesoldater var på vei ut for å borde den russiske tråleren, men dette ble avblåst da helikopteret brukte for mye drivstoff, og ikke kunne rekke frem til skipet. I tillegg skal KV «Svalbard» visstnok ha hatt problem med å låre lettbåt i de høye bølgene – noe som ble utslagsgivende. Det ble også kjent i ettertid at Kystvaktskipet KV «Tromsø» hadde planlagt å avfyre en såkalt «kald» granat rettet mot skipssiden til «Elektron» under flukten i Barentshavet, men at kanonen til KV «Tromsø» ikke virket som den skulle. Dette var fordi kilen, en sentral del i kanonen, var montert feil vei.

I løpet av natt til 19. oktober tok «Elektron» seg inn i russisk farvann. De norske kystvaktskipene ble liggende og avvente ved grensen, men fikk senere tillatelse til å gå inn i russisk farvann for å få inspektørene overlevert.

På morgenen 20. oktober ble inspektørene overført fra «Elektron» til et russisk marinefartøy.

Referanser 

Hendelser i 2005
Fiske i Norge
Russisk politikk
Norsk utenrikspolitikk
Idéfagskolen

Idéfagskolen er en fagskole for design og kommunikasjon i Tønsberg kommune, på øya Nøtterøy. Siden høsten 2016 har den vært en del av Treider Fagskoler med studielinjene Interiørdesign, Mediedesign (tidligere Grafisk design og Mediedesign), TV-produksjon, Lydproduksjon, Visual Merchandising (tidligere Dekorasjon), 3D-animasjon, 3D-design, Foto og Manus og tekst for TV. Skolen har rundt 150 studenter. Lars Øygard har vært rektor siden 1994.

Historikk
Idéfagskolen AS ble opprettet med dekorasjonslinje og TV-fotograflinje i 1990 av dekoratøren Odd Harald Bekkevold, Skolen hadde da et tjuetalls studenter og skulle gi næringslivet dyktige medarbeidere via et intensivt og praktisk år. I 1992 fikk Idéfagskolen linje for grafisk design, og ble dataverktøyskolen. I 1994 kom linja for lydteknikere. I 1998 overtok skolen det 1800 kvadratmeter store Tybring Gjedde-bygget på Ramdal utenfor Tønsberg og fikk sin egen multimedialinje. I 2005 ble studietilbudet utvidet med fagene Foto og Manus og tekst for TV.

Eksterne lenker
 Idéfagskolens hjemmesider

Fagskoler
Utdanning i Vestfold og Telemark
Skoler på Nøtterøy
Grafisk design
Reklame
Visuell kommunikasjon
Utdanningsinstitusjoner etablert i 1990
Helse Midt-Norge

Helse Midt-Norge RHF er det statlige regionale helseforetaket som eier og driver sykehusene i Trøndelag og Møre og Romsdal. Foretaket ble satt i drift i 2002 og har fire helseforetak: Helse Nord-Trøndelag, Helse Møre og Romsdal, St. Olavs hospital og Sykehusapotekene i Midt-Norge. 

Totalt driver foretaket ni sykehus, fire apotek og fire rusbehandlingsinstitusjoner, i tillegg til en rekke mindre enheter. Helseforetaket har cirka 14 000 ansatte og forvalter budsjetter for over sju milliarder kroner. Administrerende direktør siden 2015 er Stig Arild Slørdahl.

Referanser

Eksterne lenker
 

 
Midt-Norge
Etableringer i 2002
John Morris (fotballspiller)

John Morris (født 27. september 1923 i Radcliffe, død 6. april 2011) var en engelsk landslagsspiller i fotball.

Biografi 
Han startet sin profesjonelle karriere i Manchester United i mars 1941. I 1948 var han på Uniteds lag da de slo Blackpool i FA-cupfinalen. Året etter kjøpte Derby County han for £ 18 500, britisk overgangsrekord på den tiden. Tre år senere gikk han til Leicester City for £ 21 500. I løpet av de seks årene han hadde i denne klubben hjalp han laget til å vinne 2. divisjon to ganger. Totalt spilte han mer enn 200 obligatoriske kamper for Leicester. På slutten av karrieren var han spillende manager i Corby Town, før han var manager for noen mindre klubber i årene 1964 til 1969. 

John Morris debuterte på landslaget mot  den 18. mai 1949. Han spilte tre landskamper for .

Karriere som spiller

Klubblag

Landslagskarriere for England

Referanser

Kilder 
 Mortimer, Gerald (2004): The Who´s Who of DERBY COUNTY. Breedon Books Publishing, Derby. ISBN 1-85983-409-4 
 Rollin, Jack (1998): ROTHMANS BOOK OF FOOTBALL RECORDS. Headline Book Publishing, London. ISBN 0-7472-1954-0

Eksterne lenker 
 

Engelske fotballspillere
Engelske fotballtrenere
Fotballspillere for Manchester United FC
Fotballspillere for Derby County FC
Fotballspillere for Leicester City FC
Fotballspillere for Corby Town FC
Fotballspillere for Kettering Town FC
Fotballtrenere for Corby Town FC
Fotballtrenere for Oswestry Town FC
Britiske baroner og baronesser (ikke-arvelig)
Personer fra Stor-Manchester
Personer fra Bury
Terje Riis-Johansen

Terje Riis-Johansen (født 15. mars 1968 på Ballestad i Skien) er en norsk politiker (Sp). Han ble den 29. oktober 2019 valgt til den første fylkesordføreren i det sammenslåtte fylket Vestfold og Telemark. Han var landbruks- og matminister
2005–2008 og olje- og energiminister i Jens Stoltenbergs andre regjering 2008–2011. Han var fylkesordfører i Telemark 2011-2015.

Ved valget i 1991 ble han valgt inn i Skien bystyre og Telemark fylkesting for Senterpartiet. Han var stortingsrepresentant for Telemark 1993–1997. Riis-Johansen har også vært sentralstyremedlem i Norges Bygdeungdomslag (1989–1991), nestleder i Nei til EU (1995–1997) og styremedlem i Norges Bondelag (2000–2005).

Riis-Johansen er utdannet agronom ved Søve videregående skole og har også studert landbruksrelaterte fag ved Øksnevad videregående skole og Høgskolen i Telemark.

I perioden 1999 til 2005 var han daglig leder ved Riis-Johansen Park og Anlegg AS.

Etter fylkestingsvalget i 2019 ble Arbeiderpartiet, Senterpartiet og SV enige om et politisk samarbeid i Vestfold og Telemark. Riis-Johansen ble valgt fylkets første fylkesordfører, og  Sven Tore Løkslid (Ap) ble valgt fylkesvaraordfører. Dermed tok Riis-Johansen fatt på sin andre periode som fylkesordfører, og som den første fylkesordføreren fra Senterpartiet i Vestfold.

Referanser

Eksterne lenker 
 
 
 
 OED biografi

Statsråder i Regjeringen Stoltenberg II
Norske olje- og energiministre
Norske landbruksministre
Sp-statsråder
Stortingsrepresentanter fra Sp
Stortingsrepresentanter for Telemark
Stortingsrepresentanter 1993–1997
Fylkesordførere i Telemark
Lokalpolitikere i Skien
Sp-politikere i Telemark
Nei til EU
Personer fra Skien kommune
Fylkesordførere fra Sp
Ans Schut

Johanna «Ans» Schut (født 26. november 1944 i Apeldoorn) er en nederlandsk tidligere skøyteløper.

Høydepunktet i karrieren var gullmedaljen på  meter i OL 1968 i Grenoble.

Ellers har Schut to medaljer fra allround-VM: sølv i 1968 og bronse i 1969. I 1969 satte hun tre verdensrekorder i løpet av en helg i Inzell: på  m med 2.18,5,  m med 4.50,3 og sammenlagt med poengsummen 185.500.

Personlige rekorder

Eksterne lenker 
 

Nederlandske skøyteløpere
Olympiske mestere for Nederland
Olympiske mestere i hurtigløp på skøyter
Medaljevinnere under Vinter-OL 1968
Deltakere for Nederland under Vinter-OL 1968
Skøyteløpere under Vinter-OL 1968
Tidligere verdensrekordholdere i hurtigløp på skøyter
Personer fra Apeldoorn
Artikler i skøytesportprosjektet
Fødsler i 1944
Fjærlandsfjorden

Fjærlandsfjorden er en fjordarm på nordsiden av Sognefjorden, i kommunene Balestrand, Leikanger og Sogndal. Den er 27 kilometer lang og går inn til bygda Fjærland. Fjorden har innløp mellom Veganeset ved Dragsvik i vest og Hella i øst. Fire kilometer inn i fjorden går Vetlefjorden nordover, mens Fjærlandsfjorden fortsetter nordøstover.

Mellom Dragsvik og Hella er det fergeforbindelse (riksvei 13). Fra begge steder går det også ferger til Vangsnes på sørsida av Sognefjorden, og om sommeren går det ferge innover Fjærlandsfjorden fra Balestrand. 

Store deler av fjorden er uten veiforbindelse, men fra grenda Jordal på vestsida går det vei nordover til Fjærland. På østsida av fjorden går Riksvei 5 gjennom den 2,6 km lange Bergstunnelen og Frudalstunnelen på 6,7 km. Mellom tunnelene ligger gårdene Bjåstad og Berge. Innerst i fjorden ligger bygda Fjærland, med bygdesenteret Mundal på vestsida. I fjordbotnen ligger Norsk bremuseum, med Supphelledalen og Jostedalsbreen syv kilometer lengre mot nord.

Referanser 

Fjorder i Sogndal
Fjærland